钦定古今图书集成/历象汇编/乾象典/第050卷 > 离宫
## 钦定古今图书集成/历象汇编/乾象典/第050卷 > 离宫

按《星经》，“营室二星主军粮，离宫上六星，主隐藏。”
按《史记天官书》，“营室为清庙，曰离宫阁道。”

〈注〉《正义》曰：“营室七星，亦主天子离宫别馆也。”〈按此以离宫室宿为一〉

按：《汉书天文志》同。

按《晋书天文志》：“离宫六星，天子之别宫，主隐藏休息
之所。”

按：《隋书天文志》同。

按《宋史天文志》：“离宫六星，两两相对为一坐，夹附室
宿上星，天子之别宫也，主隐藏止息之所。”

按《观象玩占》，“离宫六星，两两而居，室宿左右，天子之
别宫也，主隐藏休息之所。一曰离宫，后妃六宫之位，
为宫掖永巷。”